stanford-oval/wikipedia huggingface dataset:
אנדריי בלאטץ'
קריירה מקצועית > ברוקלין נטס (2012–2014)

ב־12 בספטמבר 2012 חתם בלאטץ' בברוקלין נטס. אחרי שחתם, שינה את מספרו ל־0. "אפס מזכיר לי כיצד כולם ויתרו עלי", אמר. כשברוק לופז נפצע ברגלו, לבלאטץ' ניתנה הזדמנות לפתוח במקומו. ללא לופז, הנטס נאבקו ומאזנם עמד על 2-5. למרות מאבקם, בלאטץ' שיחק היטב, עם ממוצעים של 18.1 נקודות ו־8.8 ריבאונדים למשחק. ב־4 בינואר 2013 שיחק בלאטץ' מול קבוצתו הקודמת, הוויזארדס, באולמם הביתי, ורייזון סנטר. כשבלאטץ' החל לשחק ברבע הראשון, הוא זכה לקריאת בוז מהאוהדים שנכחו במקום. ב־19 דקות של משחק, בלאטץ' קלע 13 נקודות וקלט 12 ריבאונדים.
בלאטץ' שיחק בכל 82 המשחקים בעונת 2012/2013, עם ממוצעים של 10.3 נקודות ו־5.1 ריבאונדים ושיא באחוזים בקליעת סלי שדה (51.2%). הוא שיחק גם בשבעה משחקי פלייאוף של הנטס, וקלע בממוצע 10.3 נקודות ו־4.9 ריבאונדים.
ב־11 ביולי 2013 האריך את חוזהו בנטס. בחודש דצמבר 2013 הורד הסנטר הפותח של הקבוצה, ברוק לופז, לספסל, בגלל פציעה ברגל בסוף העונה הקודמת, דבר שהגדיל את מספר הדקות שקיבל בלאטץ'. במשחק הראשון ללא לופז, בלאטץ' קלע 11 נקודות ושבעה ריבאונדים ב־25 דקות של משחק, בהפסד לאינדיאנה פייסרס.
ב־20 ביוני 2014 סיים את חוזהו עם הנטס, ובכך הפך לשחקן חופשי.
קריירה מקצועית > שינג'יאנג פליינג טייגרס (2014–2018)

ב־20 בספטמבר 2014 חתם בלאטץ' לשנה אחת, תמורת 2.5 מיליון דולר, על חוזה עם שינג'יאנג פליינג טייגרס מליגת ה־CBA. ב־1 בפברואר 2015, עם סיום עונת 2014/2015, בלאטץ' סיים את החוזה החד־שנתי שלו עם שינג'יאנג. ב־38 משחקים, הוא קלע בממוצע 31.1 נקודות, קלט 14.6 ריבאונדים, מסר 5.1 אסיסטים ו־2.8 חטיפות למשחק, ונבחר למשחק האולסטאר של הליגה.
במרץ 2015 חתם בלאטץ' שוב בשינג'יאנג, הפעם לשלוש שנים, תמורת 7.5 מיליון דולר.
בנובמבר 2016 נפצע בלאטץ' והוחלף זמנית בבן בנטיל. הוא חזר לשחק בסיום דצמבר והוביל את הפליינג טייגרס לגמר הליגה, שם ניצחו בסוויפ את גואנגדונג סאות'רן טייגרס 4–0 וזכו באליפות.
בינואר 2018 החליף אוגוסטו לימה (אנ') את בלאטץ' בסגל הקבוצה, לאחר שביקורת על התנהלותו של בלאטץ' על המגרש – בהגנה בעיקר – נשמעה. הוא קלע 12.8 נקודות ואסף 6.4 ריבאונדים בחמשת המשחקים ששיחק עד אז באותה עונה. הוא שב לקבוצה במרץ, בסדרת הפלייאוף נגד גואנגדונג.
קריירה מקצועית > טיינג'ין פיונירס (2018–2019)

בדצמבר 2018 חתם בלאטץ' בטיינג'ין פיונירס מליגת העל הסינית בכדורסל. ב־19 משחקים במדי הקבוצה קלע 20.7 נקודות, קלט 11 ריבאונדים, מסר 4.1 אסיסטים, והוסיף 1.7 חטיפות ו־1.8 חסימות למשחק.
נבחרת לאומית

בינואר 2014 נשאל בלאטץ' אם ברצונו לשחק בנבחרת הפיליפינים ולהשתתף בגביע העולם בכדורסל 2014 בספרד ובמשחקי אסיה 2014 באינצ'ון שבקוריאה הדרומית. משפחתו של בלאטץ' היא במקור מהפיליפינים, אך לו עצמו לא הייתה אזרחות פיליפינית, מכיוון שנולד בארצות הברית. ב־26 במאי 2014 אושרה הצעת האזרחות הפיליפינית של בלאטץ' על ידי הסנאט הפיליפיני. ב־11 ביוני 2014 בלאטץ' הפך רשמית לאזרח הפיליפינים כשנשיא הפיליפינים בניגנו אקינו חתם על כך.
באוגוסט 2014 זומן בלאטץ' לגביע העולם בכדורסל ולמשחקי אסיה. מאוחר יותר נפסל מלשחק במשחקי אסיה עקב בעיות זכאות שמצאה המועצה האולימפית של אסיה (OCA), מפני שלא התגורר במשך שלוש שנים בפיליפינים. בחמישה משחקים בגביע העולם, שבהם כן שיחק, הוא סיפק ממוצעים של 21.2 נקודות, 13.8 ריבאונדים ו־1.6 חטיפות למשחק. עם הופעה שבה קלע 18 נקודות וקלט 14 ריבאונדים, בלאטץ' עזר לנבחרת הפיליפינים להשיג את ניצחונם הראשון זה 40 שנה בגביע העולם, כשנצחו את סנגל 81-79.
חיים אישיים

בבוקר יום ראשון, 25 בספטמבר 2005, שלושה חודשים לאחר שהוויזארדס בחרו אותו בדראפט, נורה בלאטץ' במהלך ניסיון גנבת רכב שהתקיים ליד ביתו באלכסנדריה שבווירג'יניה. לפי המשטרה, גברים שהגיח מרכב מסחרי פקדו עליו לצאת מהרכב. הוא נורה לפני שיצא לחלוטין. אמו, אנג'לה אוליבר, אמרה שהוא נורה בחזה, אבל הכדור לא פגע בשום איבר חיוני. הוא שוחרר מבית החולים יומיים אחר כך. בעקבות הפציעות שלו, הוא פספס את מחנה האימונים של הוויזארדס.
ב־2 באוגוסט 2007 הואשם בלאטץ' בשידול מיני בוושינגטון, לאחר שלכאורה קיים יחסי מין עם שוטרת סמויה. האישום בוטל לאחר שבלאטץ', בעקבות צו בית המשפט, השתתף בסמינר לגברים ששידלו זונות.
בלאטץ' נעצר ב־4 ביוני 2008 באשמת נהיגה פרועה כשהיה על תנאי בפעם השלישית. בלאטץ' נסע במהירות 86 קמ"ש באזור שבו המהירות המקסימלית הייתה 70 קמ"ש במרצדס. הוא שוחרר בערבות.
ביוני 2011 הקים בלאטץ' את "קרן אנדריי בלאטץ'" (Andray Blatche Foundation), באמצעותו תרם בג'מייקה. הוא תרם נעלי ספורט, כדורי־סל ו־50,000 דולר עבור בתי ספר בג'מייקה.
הערות שוליים

1 2 3 4  Blatche in good condition after being shot in carjacking
↑  Andray Blatche Stats, Video, Bio, Profile
↑  Andray Blatche Recruiting Profile
1 2 3 4 5  Wizards re-sign forward Blatche to multiyear deal
1 2  Blatche to miss training camp after being shot
↑  Arenas scores 32 as Wizards look Super against Sonics
↑  Wizards Re-Sign Forward Andray Blatche
↑  Andray Blatche 2007-08 Game Log
↑  Wiz fine Blatche, McGee, Foye, Young
↑  Andray Blatche 2009-10 Game Log
↑  Wizards plan to sit Andray Blatche until he gets in better shape
↑  WIZARDS WAIVE BLATCHE
↑  Brooklyn Nets sign Andray Blatche
↑  Lee, Michael (15 באוקטובר 2012). "Andray Blatche: 'I'm blessed to be here with a second chance'". WashingtonPost.com. נבדק ב-17 ביוני 2013. {{cite news}}:  (עזרה)
↑  Kline, Brandon (14 בדצמבר 2012). "Brook Lopez injury update: Nets' center could return tonight vs. Pistons". SBNation.com. נבדק ב-14 בדצמבר 2012. {{cite web}}:  (עזרה)
↑  Cacciola, Scott (12 בדצמבר 2012). "Don't Blame Blatche For the Nets' Descent". WSJ.com. נבדק ב-12 בדצמבר 2012. {{cite news}}:  (עזרה)
↑  "Andray Blatche returns to Washington, receives boos as expected (VIDEO)". NBCSports.com. 4 בינואר 2013. נבדק ב-4 בינואר 2013. {{cite web}}:  (עזרה)
↑  Nets Re-Sign Andray Blatche
↑  "Brook Lopez injury could be fatal blow to Brooklyn Nets season". nydailynews.com. 23 בדצמבר 2013. נבדק ב-23 בדצמבר 2013. {{cite news}}:  (עזרה)
↑  Agent: Blatche opts out, is a free agent
↑  Andray Blatche officially signs with Xinjiang Flying Tigers
↑  The complete list of players available from China
↑  Henson, Joaquin (8 בפברואר 2015). "Andray back to NBA?". PhilStar.com. נבדק ב-9 בפברואר 2015. {{cite news}}:  (עזרה)
↑  "Gilas star Andray Blatche's new contract in China reportedly worth $7.5M". InterAksyon.com. 24 במרץ 2015. אורכב מ-המקור ב-2015-03-26. נבדק ב-24 במרץ 2015. {{cite news}}:  (עזרה)
↑  Former Celtic draftee Ben Bentil signs with Chinese team Xinjiang
↑  CBA side Xinjiang to replace Blatche with Brazilian center Augusto Lima
↑  Andray Blatche signs at Gold Lions באתר Asia-Basket (גרסת ארכיון בארכיון האינטרנט)
↑  Senate grants Filipino citizenship to NBA center Andray Blatche
↑  Andray Blatche now eligible to play for Gilas as President Aquino signs naturalization papers
↑  Lee, Dillinger, Blatche named to Gilas Asian Games team
↑  Blatche says Philippines will continue to impress in FIBA World Cup
↑  Why Andray Blatche might not play in the 2014 Asian Games
↑  It’s final: Blatche out of Asian Games
↑  Andray Blatche officially disqualified from Asian Games
↑  2014 FIBA Basketball World Cup – Andray Blatche
↑  Philippines gets 1st World Cup win in 40 years
↑  Blatche out of hospital after attempted carjacking
↑  Blatche To Attend 'John School'
↑  Wizards' Blatche Arrested
↑  Andray Blatche to go on charity mission to Jamaica
בלאטץ' במדי הוויזארדס
לוקח זריקת "ג'אמפ שוט" מעל דרו גודן.
בלאטץ' במדי נבחרת הפיליפינים בגביע העולם בכדורסל 2014.
איוואן אובליאקוב

איוון סרגייביץ אובליאקוב (ברוסית: Иван Сергеевич Обляков; נולד ב-5 ביולי 1998, האי וינדין, מחוז המשנה וולחוב, מחוז לנינגרד, רוסיה) הוא כדורגלן רוסי, המשחק כקשר בצסק"א ובנבחרת רוסיה. הוא משחק בעיקר כקשר מרכזי, אבל הוא יכול לשחק גם כקשר התקפי וקשר צד.
קריירת מועדונים > ילדותו בסנקט פטרבורג

מילדותו שיחק אובליאקוב כדורגל. הוא התחיל את הקריירה בקבוצת הילדים של מועדון פורטונה, שהוקם על ידי אביו באי וינדין שבמחוז לנינגרד. לאחר מכן התקבל לבית הספר לכדורגל של מועדון הפאר זניט סנקט פטרבורג, איוואן בלט בטורניר לזכר גרנאטקין והבקיע שם שני שערים. הוא התאמן עם קבוצת הנוער של זניט ועם קבוצת המילואים זניט-2 סנקט פטרבורג ואף צורף למחנה האימונים של דינמו סנקט פטרבורג. אך לבסוף ב-28 ביוני 2016 הוא חתם במועדון הכדורגל הבשקירי אופה.
קריירת מועדונים > אופה

ב-31 ביולי 2016 ערך את הופעת הבכורה שלו במדי אופה בליגת העל הרוסית בכדורגל, כשהחליף בדקה ה-77 את איגור בזדנג'ניך, במשחק הראשון של אופה לעונת 2016/2017 בליגת העל הרוסית בכדורגל בו הפסידו 0-2 נגד אורל. ב-9 באפריל 2017 אובליאקוב הבקיע את הגול הראשון שלו בקריירת המועדונים בהפסד ביתי 1-3 לספרטק מוסקבה.
בעונה שלאחר מכן, אובליאקוב הבקיע 2 גולים ב-20 משחקים, ועזר לאופה לסיים במקום השישי, המיקום הגבוה ביותר של אופה בליגה עד כה. ב-26 ביולי 2018 הוא ערך את הופעת הבכורה שלו בתחרויות המועדונים של אופ"א, שם גם כבש את שער הניצחון בניצחון 2-1 על המועדון הלוקסמבורגי פרוגרס נידרקורן.
קריירת מועדונים > צסק"א

ב-31 באוגוסט 2018 חתם בצסק"א מוסקבה על עסקה לחמש שנים תמורת 4 מיליון אירו. ב-1 בספטמבר עשה את הופעת הבכורה בצסק"א, כשהחליף בדקה ה-61 את אילזט אחמטוב, במשחק ניצחון של 4-0 נגד אורל.
קריירה בינלאומית

ב-23 במאי 2019, אובליאקוב שיחק לראשונה בנבחרת רוסיה במשחקי מוקדמות יורו 2020 נגד סן מרינו וקפריסין. שנה וחצי לאחר מכן, הוא ערך את הופעת הבכורה שלו בנבחרת הבוגרים במשחק ידידות נגד מולדובה ב-12 בנובמבר 2020. ב-18 בנובמבר 2020, אובליאקוב ערך את הופעת הבכורה התחרותית שלו כמחליף במחצית של אנטון מירנצ'וק בהפסד 0-5 לסרביה בליגת האומות.
סטטיסטיקה > מועדונים

נכון ל-25 במאי 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | מפעלים אירופיים> הופעות | מפעלים אירופיים> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| אופה | 2016/17 | ליגת העל הרוסית | 20 | 1 | 2 | 0 | – | – | 22 | 1 |
| אופה | 2017/18 | ליגת העל הרוסית | 20 | 2 | 1 | 0 | – | – | 21 | 2 |
| אופה | 2018/19 | ליגת העל הרוסית | 5 | 0 | 0 | 0 | 6 | 1 | 11 | 1 |
| אופה | סך הכל | סך הכל | 45 | 3 | 3 | 0 | 6 | 1 | 54 | 4 |
| צסק"א מוסקבה | 2018/19 | ליגת העל הרוסית | 23 | 3 | 0 | 0 | 6 | 0 | 29 | 3 |
| צסק"א מוסקבה | 2019/20 | ליגת העל הרוסית | 28 | 4 | 3 | 0 | 6 | 0 | 37 | 4 |
| צסק"א מוסקבה | 2020/21 | ליגת העל הרוסית | 27 | 1 | 3 | 0 | 6 | 0 | 36 | 1 |
| צסק"א מוסקבה | 2021/22 | ליגת העל הרוסית | 29 | 1 | 3 | 0 | – | – | 32 | 1 |
| צסק"א מוסקבה | 2022/23 | ליגת העל הרוסית | 28 | 8 | 13 | 0 | – | – | 41 | 8 |
| צסק"א מוסקבה | 2023/24 | ליגת העל הרוסית | 27 | 3 | 11 | 1 | – | – | 38 | 4 |
| צסק"א מוסקבה | סך הכל | סך הכל | 162 | 20 | 33 | 1 | 18 | 0 | 213 | 21 |
| סך הכל בקריירה | סך הכל בקריירה | סך הכל בקריירה | 207 | 23 | 36 | 1 | 24 | 1 | 267 | 25 |
סטטיסטיקה > בינלאומי

נכון ל-26 במרץ 2021
| תאריך | מול | תוצאה | טורניר | שערים |
| --- | --- | --- | --- | --- |
| 12 בנובמבר 2020 | מולדובה מולדובה | 0:0 | משחק ידידות | 0 |
| 18 בנובמבר 2020 | סרביה סרביה | 0:5 | ליגת האומות 2020/2021 | 0 |
| סך הכל | סך הכל | סך הכל | סך הכל | 0 |
סה"כ: 2 משחקים, 0 שערים, 0 ניצחונות, תיקו אחד והפסד אחד.
סטטיסטיקה > בנבחרת הנוער של רוסיה

נכון ל-1 באפריל 2021
| תאריך | מול | תוצאה | טורניר | שערים |
| --- | --- | --- | --- | --- |
| 24 במרץ 2017 | רומניה רומניה (עד 21) | 5:1 | משחק ידידות | – |
| 28 במרץ 2017 | נורווגיה נורווגיה (עד 21) | 2:0 | משחק ידידות | – |
| 27 במאי 2017 | אוזבקיסטן אוזבקיסטן (עד 23) | 4:3 | משחק ידידות | 2 |
| 31 במאי 2017 | בלארוס בלארוס (עד 21) | 7:0 | משחק ידידות | 1 |
| 31 באוגוסט 2017 | ארמניה ארמניה (עד 21) | 0:0 | אליפות אירופה בכדורגל עד גיל 21 - 2019 (מוקדמות) | – |
| 5 בספטמבר 2017 | גיברלטר גיברלטר (עד 21) | 3:0 | אליפות אירופה בכדורגל עד גיל 21 - 2019 (מוקדמות) | – |
| 10 באוקטובר 2017 | סרביה סרביה (עד 21) | 2:3 | אליפות אירופה בכדורגל עד גיל 21 - 2019 (מוקדמות) | – |
| 10 בנובמבר 2017 | ארמניה ארמניה (עד 21) | 2:1 | אליפות אירופה בכדורגל עד גיל 21 - 2019 (מוקדמות) | – |
| 14 בנובמבר 2017 | איטליה איטליה (עד 21) | 2:3 | משחק ידידות | – |
| 23 במרץ 2018 | מקדוניה מקדוניה (עד 21) | 4:3 | 2:0 | 1 |
| 20 במאי 2018 | קפריסין קפריסין (עד 21) | 3:0 | משחק ידידות | 1 |
| 7 בספטמבר 2018 | מצרים מצרים (עד 23) | 1:1 | משחק ידידות | – |
| 11 בספטמבר 2018 | סרביה סרביה (עד 21) | 1:2 | אליפות אירופה בכדורגל עד גיל 21 - 2019 (מוקדמות) | – |
| 12 באוקטובר 2018 | מקדוניה מקדוניה (עד 21) | 5:1 | אליפות אירופה בכדורגל עד גיל 21 - 2019 (מוקדמות) | 1 |
| 16 באוקטובר 2018 | אוסטריה אוסטריה (עד 21) | 2:3 | אליפות אירופה בכדורגל עד גיל 21 - 2019 (מוקדמות) | – |
| 22 במרץ 2019 | שוודיה שוודיה (עד 21) | 2:0 | משחק ידידות | – |
| 25 במרץ 2019 | נורווגיה נורווגיה (עד 21) | 5:1 | משחק ידידות | – |
| 6 בספטמבר 2019 | סרביה סרביה (עד 21) | 1:0 | אליפות אירופה בכדורגל עד גיל 21 - 2021 (מוקדמות) | – |
| 10 בספטמבר 2019 | בולגריה בולגריה (עד 21) | 0:0 | אליפות אירופה בכדורגל עד גיל 21 - 2021 (מוקדמות) | – |
| 11 באוקטובר 2019 | פולין פולין (עד 21) | 2:2 | אליפות אירופה בכדורגל עד גיל 21 - 2021 (מוקדמות) | – |
| 15 באוקטובר 2019 | אסטוניה אסטוניה (עד 21) | 5:0 | אליפות אירופה בכדורגל עד גיל 21 - 2021 (מוקדמות) | – |
| 15 בנובמבר 2019 | לטביה לטביה (עד 21) | 2:0 | אליפות אירופה בכדורגל עד גיל 21 - 2021 (מוקדמות) | – |
| 18 בנובמבר 2019 | סרביה סרביה (עד 21) | 2:0 | אליפות אירופה בכדורגל עד גיל 21 - 2021 (מוקדמות) | – |
| 4 בספטמבר 2020 | בולגריה בולגריה (עד 21) | 2:0 | אליפות אירופה בכדורגל עד גיל 21 - 2021 (מוקדמות) | – |
| 8 בספטמבר 2020 | פולין פולין (עד 21) | 0:1 | אליפות אירופה בכדורגל עד גיל 21 - 2021 (מוקדמות) | – |
| 9 באוקטובר 2020 | אסטוניה אסטוניה (עד 21) | 4:0 | אליפות אירופה בכדורגל עד גיל 21 - 2021 (מוקדמות) | – |
| 13 באוקטובר 2020 | לטביה לטביה (עד 21) | 4:1 | אליפות אירופה בכדורגל עד גיל 21 - 2021 (מוקדמות) | – |
| 25 במרץ 2021 | איסלנד איסלנד (עד 21) | 4:1 | אליפות אירופה בכדורגל עד גיל 21 - 2021 | – |
| 28 במרץ 2021 | צרפת צרפת (עד 21) | 0:2 | אליפות אירופה בכדורגל עד גיל 21 - 2021 | – |
| 31 במרץ 2021 | דנמרק דנמרק (עד 21) | 0:3 | אליפות אירופה בכדורגל עד גיל 21 - 2021 | – |
סה"כ: 30 משחקים, 6 שערים, 19 ניצחונות, 4 תיקו ו-7 הפסדים.
גלריה

אובליאקוב במדי צסק"א בעונת 2019/2020 בליגת העל הרוסית בכדורגל
אובליאקוב ב-2021 במשחק של צסק"א נגד קבוצתו לשעבר אופה
אובליאקוב במדי אופה במשחק נגד דינמו מוסקבה
אובליאקוב במדי צסק"א נגד רומא, 2018
תארים

הגביע הרוסי (1): 2022/23
הערות שוליים

↑  Севастиан Терлецкий, Иван Обляков: «Гончаренко — отличный тренер и хороший человек», Izvestia, ‏2 בנובמבר 2018 (ברוסית)
↑  Обляков — звезда деревни под Питером. Он мог играть в «Зените», но раскрылся у Гончаренко
↑  Иван Обляков: «Хорошему игроку агент не нужен, а плохому он не поможет», 31.07.2016, sports.ru
↑  Воспитанник СДЮСШОР «Зенит» Обляков перешел в «Уфу», sovsport.ru
↑  FC Ural 2 – 0 FC Ufa, Russian Premier League, ‏31 ביולי 2016
↑  FC Ufa 1 – 3 Spartak, Russian Premier League, ‏9 באפריל 2017
↑  Ufa vs. Progrès Niederkorn, Soccerway, ‏9 באוגוסט 2018
↑  Иван Обляков подписал контракт с красно-синими, pfc-cska.com
↑  PFC CSKA 4 – 0 FC Ural, Russian Premier League, ‏1 בספטמבר 2018
↑  Состав на Сан-Марино и Кипр, Russian Football Union, ‏23 במאי 2019 (ברוסית)
↑  Нулевая ничья в Кишиневе, Russian Football Union, ‏12 בנובמבר 2020 (ברוסית)
↑  Serbia v Russia game report, UEFA, ‏8 בנובמבר 2020
↑  Ivan Oblyakov, National Football Teams
מטאלורג מוסקבה

מטאלורג מוסקבה הוא מועדון כדורגל רוסי ממוסקבה, המתמודד באליפות העיר מוסקבה, המורכבת מקבוצות חובבניות אך בשיאה הקבוצה התמודדה בליגת העל הסובייטית בכדורגל והישג השיא שלה הוא מקום שלישי בעונת 1938 ובסך הכל השתתפה במשך 4 עונות בליגה הבכירה בברית המועצות (בשנים 1937–1940).
היסטוריה

המועדון נוסד בשנת 1923 ונקרא במקור מועדון הספורט אסטחוב (Астаховский клуб спорта).
בשנת 1925 הועברה הקבוצה ליבות מפעל פטיש ומגל ושמו שונה למועדון הנפתי על שם אסטחוב (Районный клуб имени Астахова» ,РКимА) על שם אילאריון אסטחוב. במהלך מהפכת פברואר של שנת 1917 ברוסיה, הוא נהרג על ידי קצין משטרה ב-28 בפברואר בגשר יאוזסקי במהלך הפגנת פועלים במחוז רוגוז'סקו-סימונובסקי.
בשנת 1923 השתתפה הקבוצה באליפות מוסקבה. ב-1925, 1926, 1928, 1929, 1930 (סתיו) הקבוצה נטלה חלק בבית א' של אליפות מוסקבה. מאז 1931 התערב מפעל פטיש ומקל בניהול המועדון ושמו שונה לקבוצת "פטיש ומגל" (Серп и Молот). הקבוצה זכתה באליפות מוסקבה בשנת 1932 (סתיו) וב-1933 (סתיו). בשנת 1936 הורשתה להשתתף בליגות הלאומיות של ברית המועצות והחלה את דרכה בליגה השנייה. בשנת 1937 העפילה לליגת העל הסובייטית והמועדון שיחק ברמה הגבוהה ביותר באליפות ברית המועצות בשנים 1937–1940 כשההישג הגבוה ביותר היה מקום שלישי בשנת 1938.
בשנים 1926–1940, שיחקו בשורותיה מספר כדורגלנים ידועים כמו בוריס ארקדייב, ולנטין גרנטקין, גריגורי פדטוב, פיודור סלין, סרגיי קפלקין, קונסטנטין בסקוב ובוריס רזינסקי.
עם זאת, הקבוצה לא חזרה לעצמה לאחר פרוץ מלחמת העולם השנייה ועד לפירוק ברית המועצות התמודדה בליגות הנמוכות.
בשנת 2017 מטאלורג הוקמה מחדש ונרשמה לליגה השלישית אך לאחר מכן פורקה שוב.
תארים

מקום שלישי (1): 1938
זכייה (1): 1936 (סתיו)
זכייה (1): 1933 (סתיו)
הערות שוליים

↑  Пропавшие и забытые… Призеры отечественного футбола
↑  Команда «Металлург» снимается с участия в Первенстве России — Третий дивизион
וולגה ניז'ני נובגורוד

וולגה ניז'ני נובגורוד (ברוסית: ФК «Во́лга» Нижний Новгород) הוא מועדון כדורגל רוסי מהעיר ניז'ני נובגורוד שהיה קיים בשנים 1998–2016.
היסטוריה

מועדון הכדורגל בעיר ניז'ני נובגורוד הוקם בשנת 1932 בשם טורפדו-ויקטוריה גורקי. בשנת 1963 התרחש איחוד עם מועדון אחר "רקטה סורמובו" והוקמה קבוצה בשם וולגה גורקי (Волга Горький) שפורקה ב-1984.
בשנת 1998 הוקמה קבוצת "אלקטרוניקה" ניז'ני נובגורוד שהפכה בשנת 2004 לקבוצת וולגה. בכל מקרה, כבר בעונת הבכורה בליגת המשנה הרוסית באזור הוולגה הקבוצה ניצחה והעפילה לליגה הראשונה, שם לא החזיקה מעמד זמן רב ונשרה לליגה השנייה.
הישגיה העיקריים של הקבוצה הם הניצחון על סאטורן ראמנסקו במסגרת הגביע הרוסי בעונת 2009 וההעפלה לשמינית גמר הגביע, הקבוצה ניצחה באזור אוראל והוולגה בליגה השנייה בעונת 2008 והעפילה לליגת המשנה, שם שיחקה במשך שתי עונות רצופות. בנובמבר 2010 הקבוצה הבטיחה את המקום השני בליגת המשנה והעפילה לראשונה לליגת העל הרוסית בהישג שנחשב לגדול ביותר בתולדותיה מאז ההעפלה לשמינית גמר הגביע הרוסי, שנה וחצי קודם.
בעונת 2010/2011 של הגביע הרוסי, הקבוצה העפילה שוב לשמינית גמר הגביע אחרי ניצחון נוסף על קבוצה מהליגה הבכירה, היא גברה 5:0 על ספרטק נלצ'יק, שהובילה במחזורים הראשונים של הליגה וסיימה רביעית. בשמינית גמר הגביע הקבוצה הפסידה 4:1 לדינמו מוסקבה. בעונת 2011/2012 העפילה בפעם הראשונה לחצי גמר הגביע הרוסי. בהתאם לתוצאות עונת 2013/14 הקבוצה ירדה מהליגה העליונה וחזרה לליגת משנה.
ביולי 2016 הוחלט לפרק את המועדון ואת מקומה בליגה הרוסית נטלה קבוצת אולימפץ.
הקבוצה מעונה לעונה

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| עונה | ליגה | מש' | נצ' | ש' | הפ' | יחס | נק' | מיקום | מלכי שערים |
| 1999 | הליגה החובבנית | 32 | 14 | 3 | 15 | 46-48 | 45 | 7 מתוך 17 | קוזנצוב — 21 |
| 2000 | הליגה החובבנית | 22 | 13 | 4 | 5 | 41-21 | 43 | 2 מתוך 12 |  |
|  | גמר | 22 | 12 | 5 | 5 | 45-19 | 42 | 3 מתוך 12 | קוזנצוב — 14 |
| 2001 | הליגה השנייה | 34 | 13 | 10 | 11 | 54-43 | 49 | 9 מתוך 18 | קוזנצוב — 12 |
| 2002 | הליגה השנייה | 30 | 12 | 8 | 10 | 40-38 | 44 | 6 מתוך 16 | פודפוליאנצ'יק — 9 |
| 2003 | הליגה השנייה | 38 | 11 | 5 | 22 | 41-62 | 38 | 14 מתוך 20 | פודפוליאנצ'יק — 14 |
| 2004 | הליגה השנייה | 36 | 12 | 9 | 15 | 41-46 | 45 | 12 מתוך 19 | גאורגייב — 9 |
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| עונה | ליגה | מש' | נצ' | ש' | הפ' | יחס | נק' | מיקום | מלכי שערים |
| 2005 | הליגה השנייה | 36 | 15 | 12 | 9 | 44-30 | 57 | 6 מתוך 19 | אודודוב — 7 |
| 2006 | ליגה שנייה | 24 | 10 | 8 | 6 | 31-23 | 38 | 7 מתוך 13 | לוגינוב — 5 |
| 2007 | ליגה שנייה | 26 | 15 | 5 | 6 | 52-30 | 50 | 4 מתוך 14 | פרדניה — 9 |
| 2008 | ליגה שנייה | 34 | 23 | 9 | 2 | 73-23 | 78 | 1  | פרוקופייב — 17 |
|  | גביע הליגה המקצוענית | 4 | 3 | 1 | 0 | 11-3 | 10 | 1 | זרנוב — 4 |
| 2009 | ליגה ראשונה | 38 | 17 | 14 | 7 | 54-32 | 65 | 4 מתוך 20 | חאזוב — 10 |
| 2010 | ליגה ראשונה | 38 | 19 | 14 | 5 | 62-25 | 71 | 2  | מרצוולאדזה — 21 |
| 2011/12 | פרמייר ליג | 44 | 12 | 5 | 27 | 37-60 | 41 | 14 מתוך 16 | ביבילוב — 7 |
| 2012/13 | פרמייר ליג | 30 | 7 | 8 | 15 | 28-46 | 29 | 12 מתוך 16 | סאפוגוב — 8 |
| 2013/14 | פרמייר ליג | 30 | 6 | 3 | 21 | 22-65 | 21 | 15  | ביבילוב — 3 |
| 2014/15 | ליגה ראשונה | 34 | 12 | 4 | 18 | 44-57 | 40 | 13 из 20 | סארקיסוב — 12 |
| 2015/16 | ליגה ראשונה | 38 | 14 | 9 | 15 | 39-37 | 51 | 10 מתוך 20 | קוזלוב — 6 |
הישגים

אלופת אזור אוראל והוולגה של הליגה הרוסית השנייה: 2008
גביע ליגת הכדורגל המקצוענית: 2008
חצי גמר הגביע הרוסי: 2011/2012
סגנית אלופת הליגה הרוסית הראשונה: 2010
ראו גם

ניז'ני נובגורוד (כדורגל, 2015)
ק.ק. ספליט

ההיכל הביתי "גריפ סנטר" מבחוץ
ה"ספלדיום ארנה" מבפנים
ק.ק. ספליט (בקרואטית: košarkaški klub Split) היא קבוצת כדורסל קרואטית מהעיר ספליט, המשחקת בליגת העל הקרואטית.
בין 1967–1990 נקראה יוגופלסטיקה ספליט, לאחר מכן נקראה פופ 84 ספליט, וכיום נקראת ק.ק ספליט, כאשר ק.ק (K.K) הם ראשי התיבות של המילים כדורסל (Košarkaški) ומועדון (Klub).
היסטוריה

הקבוצה נוסדה בשנת 1946, זכתה חמש פעמים באליפות יוגוסלביה, ארבע פעמים בגביע יוגוסלביה, בשנת 1972 הפסידה הקבוצה בגמר גביע אירופה לאלופות לאיניס וארזה בגמר שנערך בתל אביב.
רגע השיא של הקבוצה היה בשנים 1989–1991 הקבוצה זכתה 3 פעמים ברציפות בגביע אירופה לאלופות כאשר סגל הקבוצה התבסס בעיקר על שחקנים יוגוסלבים ולא אמריקנים בניגוד לקבוצות צמרת אחרות באירופה באותה התקופה. כמו כן באותה התקופה זכתה הקבוצה גם 4 פעמים ברציפות באליפות יוגוסלביה 1988–1991, ופעמיים ברציפות בגביע היוגוסלבי 1990–1991, כך שבשנים 1990–1991 זכתה הקבוצה בטריפל, אליפות וגביע יוגוסלבי וגביע אירופה לאלופות.
פירוקה של יוגוסלביה הביא לסיום תור הזהב של הקבוצה. היא אמנם נחשבת לקבוצת צמרת בקרואטיה, אך זכתה שם באליפות אחת בלבד 2003, כאשר הדומיננטיות שייכת כיום לציבונה זאגרב. בנוסף לכך ספליט גם ירדה מגדולתה בזירה האירופאית.
היסטוריה > ההיכל הביתי

היכל הכדורסל שבו משתמשת הקבוצה הוא גריפ סנטר, שכולל שני אולמות בעלי קיבולת של 3,500 מקומות או 6,000 מקומות. ובמשחקים בינלאומיים גדולים, עוברת הקבוצה לארח בספלדיום ארנה המכיל 10,931 מקומות.
תארים והישגים

הליגה הקרואטית :
אליפות (1): 2003
מקום שני: 1993, 1994, 1996, 1997, 2001, 2008, 2021, 2024
הגביע הקרואטי :
זכייה (5): 1992, 1993, 1994, 1997, 2004
גמר: 1996, 1999, 2021
הליגה היוגוסלבית :
אליפות (6): 1971, 1977, 1988, 1989, 1990, 1991
הגביע היוגוסלבי :
זכייה (5): 1972, 1974, 1977, 1990, 1991
גביע אירופה לאלופות :
זכייה (3): 1989, 1990, 1991
גמר: 1972
גביע קוראץ' :
זכייה (2) 1976, 1977
גביע ספורטה :
גמר: 1973
שחקני עבר בולטים

קרואטיה דינו ראדג'ה
קרואטיה טוני קוקוץ'
קרואטיה ניקולה וויצ'יץ'
מקדוניה פטר נאומוסקי
מונטנגרו דושקו איבנוביץ'
עונת 2015/2016 בליגת העל הרוסית בכדורגל

| --- | --- |

 תקופת התחרות:  17 ביולי 2015 – 21 במאי 2016 (310 ימים)
 מספר משתתפות:  16
 הזוכה:  צסק"א
 מספר משחקים:  240 
 → 2014/20152016/2017 ←
 
עונת 2015/2016 בליגת העל הרוסית היא העונה ה-24 של ליגת העל הרוסית מאז הקמתה ב-1992, והיא ליגת הכדורגל הבכירה ביותר ברוסיה.
עונה זאת הייתה העונה הרביעית שנערכה במתכונת "סתיו-אביב", היא נפתחה ב-17 ביולי 2015 והסתיימה ב-21 במאי 2016 וחולקה לשני סבבים: סבב סתיו שנמשך עד ה-6 בדצמבר 2015 שאז הליגה יצאה לפגרת חורף עד מרץ. ב-5 במרץ 2016 החל סבב האביב שהושלם במאי.
האלופה היוצאת זניט סנקט פטרבורג סיימה במקום השלישי, כשצסק"א זכתה באליפות רק במחזור האחרון לאחר תחרות מול זניט ומול רוסטוב שהוכתרה לבסוף כסגנית האלופה, בהישג השיא בתולדות הקבוצה.
ב-17 בספטמבר 2015 הפרמייר-ליג הרוסי חתם על הסכם חסות עם חברת הביטוח "Rosgosstrakh" עד עונת 2017/2018.